Dalk 'n derde koninklike baba op pad? Prins William dink so! | SARIE
"Ons het pas ons tweede baba gekry," het hy gesê, "[maar] mens weet nooit wat in die toekoms sal gebeur nie." Die prins was vol lof vir Kate, wat volgens hom 'n ongelooflike ma is: "Ek is baie trots op haar."
Hy sê verder dat prinses Charlotte vir hulle groot vreugde bring en dat albei kinders saam nogal 'n handvol is. "Klein George is 'n klein apie," het hy geskerts.
Prins William het Maandag 'n nuwe werk as vlieënier by die East Anglian-lugambulans begin.
Volgens Time.com was die prins beskeie op die vraag of dit vir hom moeilik gaan wees om elke oggend sy familie te verlaat om te gaan werk: "Dit gaan nie moeiliker wees as wat dit vir enigiemand anders is nie."